  Майя Бывальцева Москвае Удмуртиысь кошкемъёслэн бӧляксылэн выль тӧроез луиз десант войскоосын кивалтӥсьлэн воштӥсез, Ижкарын вордскем Андрей Холзаков. Сое ӵектӥз огазеяськонлэн кивалтӥсезлэн ужоскетъёсызлэсь куштӥськем генерал-полковник Сергей Маев, ивортэ Удмуртилэн тӧроезлэн Росси азьмурт бордын ялан ужась представительствоезлэн пресс-службаез. «Ӵектэм кандидатлы ваньзы улосчиос дурбасьтӥзы. Представительстволэн кивалтӥсезлэн Светлана Смирновалэн кичӧлтэмезъя, Сергей Александровичез (Маевез — ред.) трос ужамез но покчи шаерезлы котьку оскымон луэмез понна бӧляклэн Дано Президентэныз юнматӥзы», — верамын ивортонын. Андрей Холзаковлы юрттоз удмуртъёслэн бӧляксылэн выль правлениез. Отчы пыризы егитъёс, ожгарчиос, тодосчиос, кивалтӥсьёс, Удмуртилэн тӧроезлэн Росси азьмурт бордын ялан ужась представительствоысьтыз ӧнерчиос. Тегъёс: Ижкар Москва Удмуртия Мерлык удмуртъёслэнбляксы  